**ΦΟΥΚΑ ΜΑΡΙΑ :ΑΡΧΑΙΑ ΕΛΛΗΝΙΚΑ ΑΠΟ ΤΟ ΠΡΩΤΟΤΥΠΟ ΓΙΓ2Γ3**

**Αγαπημένη Γ΄ Γυμνασίου**

**Έχουμε δει τους παθητικούς χρόνους ..Μια πρώτη γεύση δηλαδή!!!!**

**Και γεννάται το μέγα ερώτημα ! Τι τους κάνουμε αυτούς τους χρόνους ; Πως τους χρησιμοποιούμε; Μα όταν θέλουμε να μετατρέψουμε την ενεργητική σύνταξη σε παθητική και να δώσουμε έμφαση όχι στο υποκείμενο που ενεργεί αλλά στην ίδια την πράξη !**

**ΤΟ ΚΑΗΜΕΝΟ ΤΟ ΥΠΟΚΕΙΜΕΝΟ ΤΗΣ ΕΝΕΡΓΗΤΙΚΗΣ ΣΥΝΤΑΞΗΣ ΜΕΤΑΤΡΕΠΕΤΑΙ ΣΕ ΠΟΙΗΤΙΚΟ ΑΙΤΙΟ!!!**

**ΑΣ ΞΑΝΑΘΥΜΗΘΟΥΜΕ ΤΑ ΝΕΑ ΕΛΛΗΝΙΚΑ ΜΑΣ!!!**

**1..Ο γεωργός κόβει το δέντρο**

**Το δέντρο κόβεται από το γεωργό**

**2.Ο γεωργός έκοβε το δέντρο**

**Το δέντρο κοβόταν από το γεωργό**

**3 Ο γεωργός θα κόβει το δέντρο**

**Το δέντρο θα κόβεται από το γεωργό**

**4Ο γεωργός θα κόψει το δέντρο**

**Το δέντρο θα κοπεί από το γεωργό**

**5 Ο γεωργός έκοψε το δέντρο**

**Το δέντρο κόπηκε από το γεωργό**

**6.Ο γεωργός έχει κόψει το δέντρο**

**Το δέντρο έχει κοπεί από το γεωργό**

**7 Ο γεωργός είχε κόψει το δέντρο**

**Το δέντρο είχε κοπεί από το γεωργό**

**Ξαναθυμίζουμε λοιπόν περασμένες γνώσεις**

**Στην λεγόμενη παθητική σύνταξη , το υποκείμενο του ρήματος της ενεργητικής μετατρέπεται σε ποιητικό αίτιο( το αίτιο που ποιεί την πράξη) και το αντικείμενο του ρήματος της ενεργητικής μετατρέπεται σε υποκείμενο της Παθητικής σύνταξης. Το ρήμα της ενεργητικής φωνής μετατρέπεται στην παθητική φωνή στον ίδιο χρόνο..**

**ΣΤΑ ΑΡΧΑΙΑ ΕΛΛΗΝΙΚΑ ΤΩΡΑ**

**Στο παράδειγμα**

|  |  |  |
| --- | --- | --- |
| **Οἱ πολέμιοι** | **ἐδιώκοντο** | **ὑπὸ τοῦ βασιλέως** |

**Το ποιητικό αίτιο εκφέρεται με την συνηθισμένη μορφή του :**

**ὑπό + γενική (πβ. ν.ε.: Σώθηκε από τον ναυαγοσώστη). Άλλες μορφές ποιητικού αιτίου είναι οι ακόλουθες:**

|  |  |  |
| --- | --- | --- |
| ἀπό *ἐκ* *παρά* *πρός* | } | + γενική |

**απρόθετη δοτική, συνήθως με παρακ., υπερσ. ή συντ. μέλλ. ή με ρηματικό επίθετο σε -τὸς ή -τέος**

**ΜΕΡΙΚΑ ΠΑΡΑΔΕΙΓΜΑΤΑ:**

**1 .** Ὠφεληθησόμεθα ***ἀπὸ τῶν ποιητῶν***.

Θα ωφεληθούμε **από τους ποιητές**

**2 .**Ἡ νῆσος δῶρον***ἐκ βασιλέως***ἐδόθη.

Το νησί δόθηκε **από το βασιλιά**

5. Ταῦτα ὡμολόγητο ***ἡμῖν*** τε καὶ ***σοί***.Αυτά είχαν ομολογηθεί από μας και από σένα

6..Ὁ ποταμός ἐστιν ***ἡμῖν*** διαβατέος.

Ο ποταμός μπορεί να περαστεί από μας

**ΜΕΤΑΤΡΟΙΗ ΕΝΕΡΓΗΤΙΚΗΣ ΣΥΝΤΑΞΗΣ ΣΕ ΠΑΘΗΤΙΚΗ**

**Η ενεργητική σύνταξη μπορεί να μετατραπεί σε παθητική, οπότε**

**συμβαίνουν οι εξής μεταβολές:**

**1.   Το ρήμα από ενεργητικό μεταβάλλεται σε παθητικό στον ίδιο**

**χρόνο και στην ίδια έγκλιση**

ἐκεῖνος **ἔ-λυ-σε(ν)** τὴν εἰρήνην

**ΓΙΝΕΤΑΙ**

Η ειρήνη **ἐ-λύ-θη** ὑπό εκείνου

**2.   Το υποκείμενο του ενεργητικού ρήματος γίνεται ποιητικό αίτιο στο παθητικό ρή­μα.**

**ἐκεῖνος** ἔ-λυ-σε(ν) τὴν εἰρήνην **ΓΙΝΕΤΑΙ** Η ειρήνη ἐ-λύ-θη **ὑπό εκείνου**

**3.   Στα αντικείμενα των ενεργητικών ρημάτων παρατηρούνται**

**τα εξής:**

**α. Όταν το ρήμα είναι μονόπτωτο, το αντικείμενο γίνεται υποκείμενο**

**στο παθη­τικό ρήμα.**

ἐκεῖνος ἔ-λυ-σε(ν) **τὴν εἰρήνην ΓΙΝΕΤΑΙ: Η ειρήνη** ἐ-λύ-θη ὑπό εκείνου

**β. Όταν το ρήμα είναι δίπτωτο [με δύο αιτιατικές ή με αιτιατική + γενική ή με αιτιατική + δοτική], υποκείμενο στο παθητικό ρήμα γίνεται**

**μόνο το άμεσο αντικείμενο. Το έμμεσο παραμένει αντικείμενο και στο παθητικό ρήμα διατηρώ­ντας την πτώση του.πχ**

**Σωκράτης διδάσκει τοὺς** παῖδας ἀρετήν

**οἱ** παῖδες διδάσκονται ὑπό Σωκράτους ἀρετήν

**γ. Όταν το ρήμα είναι δίπτωτο και συντάσσεται με δύο αιτιατικές και η μία είναι κατηγορούμενο στην άλλη, τότε και οι δύο αιτιατικές μετατρέπονται σε ονομαστικές και είναι η μια υποκείμενο του παθητικού ρήματος και η άλλη κατηγο­ρούμενο στο υποκείμενο.**

Σωκράτης θεωρεῖ **τὸν θεόν δίκαιον…**

**Ο θεός θεωρείται (με περισπωμένη) δίκαιος ὑπό Σωκράτους**

**ΑΣΚΗΣΗ ΕΜΠΕΔΩΣΗΣ:**

**Να μετατρέψετε τις παρακάτω ενεργητικές συντάξεις σε παθητικές σε όλους τους χρόνους , όπως στο παράδειγμα:**

**1 οἱ στρατιῶται καταδιώκουσιν τοὺς Λακεδαιμονίους**

**οἱ Λακεδαιμόνιοι καταδιώκονται ὑπό *τῶν*** **στρατιωτῶν**

**2. οἱ στρατιῶται κατεδίωκον τοὺς Λακεδαιμονίους**

**οἱ Λακεδαιμόνιοι κατεδιώκοντο ὑπό *τῶν*** **στρατιωτῶν**

**3. οἱ στρατιῶται καταδιώξουσιν τοὺς Λακεδαιμονίους**

**οἱ Λακεδαιμόνιοι καταδιωχθήσονται ὑπό *τῶν*** **στρατιωτῶν**

**4. οἱ στρατιῶται κατεδίωξαν τοὺς Λακεδαιμονίους**

**οἱ Λακεδαιμόνιοι κατεδιώχθησαν ὑπό *τῶν*** **στρατιωτῶν**

**5. οἱ στρατιῶται καταδεδιώχασιν τοὺς Λακεδαιμονίους**

**οἱ Λακεδαιμόνιοι καταδεδιωγμένοι εἰσὶ(ν) ὑπό *τῶν*** **στρατιωτῶν**

**6 οἱ στρατιῶται κατεδεδιώχεσαν(!) τοὺς Λακεδαιμονίους**

**οἱ Λακεδαιμόνιοι καταδεδιωγμένοι ἦσαν ὑπό *τῶν*** **στρατιωτῶν**

**Όπως είδατε μεταφέρθηκε η Ενεργητική Φωνή σε Παθητική σε όλους τους χρόνους..Το ίδιο να κάνετε και εσείς με τα εξής παραδείγματα: Να λάβετε υπόψη σας ότι ο χρόνος των ρημάτων στην ενεργητική φωνή διατηρείται και στην παθητική φωνή..πχ ο ενεστώτας μένει ενεστώτας, ο παρατατικός παρατατικός ..κοκ**

|  |  |
| --- | --- |
| **ὁ ἄνθρωπος διακηρύττει τὴν ειρήνην ( στο ει ..ψιλή( ᾿ )**  **..στο δεύτερο γράμμα)** |  |

**οἱ *ποιηταὶ γράφουσιν***  **τὴνἀλήθειᾰν**

**ΔΕΙΤΕ ΚΑΙ ΕΔΩ:** <http://ebooks.edu.gr/modules/ebook/show.php/DSGL102/521/3395,13690/>

**ΑΣΚΗΣΕΙΣ:ΑΠΟ ΤΟ ΣΧΟΛΙΚΟ ΣΑΣ ΒΙΒΛΙΟ ΣΕΛ 68-69**

**1Να κλίνετε το ρ. *πέμπω* στους χρόνους και στις εγκλίσεις που ζητούνται:**

**πέμπομαι: πεμφθήσομαι – επέμφθην (το ε παίρνει ψιλή) ( ᾿ )**

|  |  |  |  |
| --- | --- | --- | --- |
| **παθητικός μέλλοντας α΄** | | **παθητικός αόριστος α΄** | |
| **οριστική** | **ευκτική** | **υποτακτική** | **προστακτική** |
| ........................ | .......................... | ................................. | .............................. |
| ........................ | .......................... | ................................. | .............................. |
| ........................ | .......................... | ................................. | .............................. |
| ........................ | .......................... | ................................. | .............................. |
| ........................ | .......................... | ................................. | .............................. |
| ........................ | .......................... | ................................. | .............................. |

**2Να μεταφέρετε τους παρακάτω ρηματικούς τύπους στο ίδιο πρόσωπο παθητικού μέλλοντα και αορίστου διατηρώντας σταθερή την έγκλιση:**

|  |  |  |
| --- | --- | --- |
|  | **παθητικός μέλλοντας α΄** | **παθητικός αόριστος α΄** |
| *κινδυνεύεται* | ............................................ | ............................................ |
| *παύοιντο* | ............................................ | ............................................ |
| *βουλεύσοιο* | ............................................ | ............................................ |
| *πράττεσθαι* | ............................................ | ............................................ |
| *ψευσάμενος* | ............................................ | ............................................ |
| *ἱδρύεσθε* | ............................................ | ............................................ |

**Κινδυνεύομαι: κινδυνευθήσομαι –εκινδυνεύθην…. με ψιλή το ε σε όλα**

**( ᾿ )**

**Παύομαι:παυσθήσομαι-επαύσθην**

**Πράττομαι:πραχθήσομαι-επράχθην**

**Ψεύδομαι:ψευσθήσομαι-εψεύσθην**

**Ιδρύομαι: ιδρυθήσομαι-ιδρύθην**

**Το ι στο ιδρύομαι δασεία(**‛)

**4 Να υπογραμμίσετε την έγκλιση στην οποία βρίσκονται οι ρηματικοί τύποι που δίνονται και να γράψετε τον χρόνο στον οποίο βρίσκονται και τον αντίστοιχο τύπο του ενεστώτα:**

|  |  |  |  |
| --- | --- | --- | --- |
| ***παιδευθήσονται*** | **(οριστ., ευκτ.)** | \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
| ***ἱδρυθείης*** | **(υποτ., ευκτ.)** | \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
| ***κηρύχθητι*** | **(προστ., υποτ.)** | \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
| ***πεισθῇ*** | **(οριστ., υποτ.)** | \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |

**Παιδεύομαι: παιδευθύσομαι-επαιδεύθην**

**Κηρύττομαι: κηρυχθήσομαι –εκηρύχθην**

**Πείθομαι: πεισθήσομαι-επείσθην**

**5 .Στις φράσεις που ακολουθούν να υπογραμμίσετε το ποιητικό αίτιο και τον παθητικό τύπο που συμπληρώνει και να γράψετε ποια μορφή έχει:**  
  
**α. Τῆς μὲν οὖν παιδείας τῆς ὑπὸ τῶν προγόνων καταλειφθείσης (= που κληροδοτήθηκε) καταφρονεῖτε.**

**β. Ἐλέγετο καὶ τοὺς θεοὺς ὑπὸ Διὸς βασιλεύεσθαι.**

**γ. Ἡ ἐν Ὀλυμπίᾳ πανήγυρις παρὰ πάντων ἀνθρώπων ἀγαπᾶται καὶ θαυμάζεται.**

**δ. Οὐκ ἠθέλησεν ἄλλων ἄρχειν, ἀλλ’ εἵλετ᾿ (= προτίμησε) ἐκ τῆς πόλεως ἀδικηθῆναι.**

**ε. Ὠθούμενοι ὑπ᾿ ἀλλήλων καὶ πατούμενοι, ὑπὸ τοῦ οἰκείου πλήθους ἐφθάρησαν.**

**στ. Ὁ χρυσὸς ὑμῖν προτιμητέος ἐστίν.**

**6.Να σχηματίσετε ολοκληρωμένες προτάσεις με τις λέξεις που σας δίνονται, αφού τις τοποθετήσετε στον σωστό τύπο:**  
  
**α. οἱ Πέρσαι, ὑπό, οἱ βασιλεῖς, ἄρχονται.**

**ΔΗΛΑΔΗ ΚΑΝΟΥΜΕ ΤΟ ΕΞΗΣ:**

**οἱ Πέρσαι ἄρχονται ὑπό τοῦ βασιλέως**

**β. ἐτιμωρήθη, ὑπό, οἱ πολέμιοι, οὗτος, δικαίως.**

**γ. οἱ παῖδες, ὑπό, ὁ παιδοτρίβης, διδάσκονται.**

**7.Να συμπληρώσετε τα κενά γράφοντας στην κατάλληλη πτώση το ουσιαστικό που σας δίνεται σε παρένθεση. Κατόπιν να μεταφέρετε τις προτάσεις στην ενεργητική φωνή και να εξηγήσετε πού δίνεται έμφαση μετά την αλλαγή της σύνταξης:**  
  
**α. Αἱ ὑδρίαι παρὰ \_\_\_\_\_\_\_\_\_\_\_\_\_\_\_\_ (οἱ ταμίαι) ἐφυλάττοντο.**

**β. Ὁ νεανίας ὑπὸ \_\_\_\_\_\_\_\_\_\_\_\_\_\_\_\_ (Μενέξενος) συλληφθήσεται.**

**γ. Αἱ εὐεργεσίαι ὑπὸ \_\_\_\_\_\_\_\_\_\_\_\_\_\_\_\_ (πάντες ἄνθρωποι) καὶ πάλαι καὶ νῦν πανταχοῦ καὶ λέγονται καὶ μνημονεύονται.**

**δ. Ἐπείσθητε ὑπὸ \_\_\_\_\_\_\_\_\_\_\_\_\_\_\_\_ (οἱ λόγοι) τοῦ κατηγόρου.**

**ε. Ἂν ὑπὸ \_\_\_\_\_\_\_\_\_\_\_\_\_\_\_\_ (ἡ γυνή) ἐξαπατηθῆτε, οὐ μόνον ἔμ᾿ ἀδικήσετε ἀλλὰ καὶ ὑμᾶς αὐτούς.**

**στ. Ἡμῶν ἡ πόλις τὸ μὲν παλαιὸν ὑπὸ \_\_\_\_\_\_\_\_\_\_\_\_\_\_\_\_ (οἱ τύραννοι) κατεδουλώθη, τὸ δὲ ὕστερον ὑπὸ \_\_\_\_\_\_\_\_\_\_\_\_\_\_\_\_ (οἱ τριάκοντα**

**ΕΚΤΟΣ ΒΙΒΛΙΟΥ**

**8.Να διατυπώσετε τις επόμενες προτάσεις αλλάζοντας τον παθητικό μέλλοντα σε αόριστο ή το αντίστροφο:**

**α) Ἡ πόλις ἡμῶν οὐ σωθήσεται**

**β) Νομίζομεν τινας ἐπί τῶ εὐωνύμῳ τοξευθῆναι.**

**γ) Ὑμεῖς ὑπό τῶν στρατιωτῶν ἐσώθητε.**

**δ) Οὐ πεισθήσονται τοῖς λόγοις.**

**ε) Κολασθήσονται οἱ ἀδικοῦντες.**

**στ) Ὑπό τῶν διδασκάλων ἐπαιδεύθημεν.**

**ΚΑΛΑ ΣΤΑ ΑΡΧΑΙΑ!**

**ΓΙΑ ΝΑ ΔΟΥΜΕ ΣΤΑ ΝΕΑ ΕΛΛΗΝΙΚΑ :ΜΠΟΡΕΙΤΕ ΝΑ ΤΟ ΚΑΝΕΤΕ;**

**ΝΑ ΜΕΤΑΤΡΕΨΕΤΕ ΤΗΝ ΕΝΕΡΓΗΤΙΚΗ ΣΥΝΤΑΞΗ ΣΕ ΠΑΘΗΤΙΚΗ ΚΑΙ ΤΟ ΑΝΤΙΣΤΡΟΦΟ..ΜΠΟΡΕΙΤΕ ΝΑ ΤΟ ΚΑΝΕΤΕ;**

**1«[Ο αναλφαβητισμός] αναστέλλει την οικονομική ανάπτυξη»**

**Η οικονομική ανάπτυξη αναστέλλεται από τον αναλφαβητισμό.**

**ΣΥΝΕΧΙΣΤΕ!!!!!**

**2«Η μη ολοκλήρωση της υποχρεωτικής εκπαίδευσης δυσχεραίνει την επιτυχή ενσωμάτωση των ατόμων στην αγορά εργασίας»**

**3**. **«θα πρέπει να αναζητηθούν συστηματικά νέοι τρόποι εκμάθησης ξένων γλωσσών**

**4. «Στον προφορικό συνομιλιακό λόγο το κείμενο […] προσλαμβάνεται από τον δέκτη»**

**5. «Έξω από τη χώρα μας πάλι δεν έχουμε προβάλει την ελληνική γλώσσα με σωστό και ουσιαστικό τρόπο».**

**6**. «**Η τυπογραφία διεύρυνε τη γλωσσική ποικιλία με τα ποικίλα «εργαλεία» του γραπτού λόγου».**

**7**. «...**από τα περισσότερα δικτατορικά καθεστώτα απαγορεύεται η σάτιρα και η κωμωδία...»**

**8**. **«Οι γονείς κυριεύονται από [….] φόβους για τον αποχωρισμό των παιδιών».**

**9. «Η κοινωνία πρέπει να οργανώσει την κοινωνικοποίηση των νέων»**

**10. «Το προσωπικό στυλ ελεύθερου χρόνου επηρεάζεται και διαμορφώνεται από την οικογένεια».**

**11. «Ο Βιτγκενστάιν δεν μας έχει διδάξει μόνο».**

**12. «Μαθήματα ελληνικής γλώσσας προσφέρονται σήμερα σχεδόν από όλα τα πανεπιστήμια της χώρας».**

**13. «Η ελληνική διδάσκεται ως δεύτερη γλώσσα [από ειδικευμένο διδακτικό προσωπικό]».**

**14. «Η σάτιρα από τη μια μεριά ξεσκεπάζει την ανοησία και από την άλλη καυτηριάζει το κακό»**

**15. «Η διάψευση αυτή προκαλεί το γέλιο»**

**16. «[Το Κρατικό Πιστοποιητικό Γλωσσομάθειας] αντιμετωπίζει ισότιμα τις σύγχρονες ευρωπαϊκές γλώσσες».**

**17. «Η έννοια του εγγραμματισμού δεν έχει κατακτηθεί από την πλειονότητα των παιδιών».**

**18. «Μια τέτοια διαδικασία δημιουργεί αναπόφευκτες εντάσεις και πιθανές συγκρούσεις με το περιβάλλον, ανασφάλεια, αλλά και συγχρόνως έξαψη και διάθεση για πειραματισμούς».**

**19 «Τα στοιχεία-σοκ παρουσίασε η Unesco, με αφορμή τη χθεσινή, παγκόσμια ημέρα για την εξάλειψη του αναλφαβητισμού».**

**20. «Η Ελλάδα κατατάσσεται από τον ΟΗΕ στην 35η θέση παγκοσμίως, καθώς τα περισσότερα αναπτυγμένα κράτη του κόσμου έχουν εξαλείψει το πρόβλημα του αναλφαβητισμού».**

**ΕΝΝΟΕΙΤΑΙ ΟΤΙ ΟΤΑΝ ΜΕ ΤΟ ΚΑΛΟ ΓΥΡΙΣΟΥΜΕ ΣΤΟ ΣΧΟΛΕΙΟ ΜΑΣ ΘΑ ΤΑ ΞΑΝΑΠΟΥΜΕ!!**

**ΘΑ ΚΑΝΕΤΕ Ο,ΤΙ ΜΠΟΡΕΙΤΕ ΚΑΙ ΟΣΕΣ ΜΠΟΡΕΙΤΕ!!ΚΑΙ ΑΝ ΔΕΝ ΜΠΟΡΕΙΤΕ ΔΕΝ ΘΑ ΤΙΣ ΚΑΝΕΤΕ!**

**ΕΠΑΝΕΡΧΟΜΕΘΑ …. ΜΕΝΟΥΜΕ ΣΠΙΤΙ ΚΑΙ ΔΟΥΛΕΥΟΥΜΕ ΚΑΙ ΛΙΓΟ…**

**ΜΠΕΙΤΕ ΕΔΩ** <http://users.sch.gr/ipap/Ellinikos%20Politismos/Yliko/Yliko%20arx..htm>

**Aν θέλετε να μας στείλετε απαντήσεις…. ευπρόσδεκτες**

**Να προσέχετε και να είστε πάντα καλά….**

**ΜΕ ΑΓΑΠΗ…**

**ΦΟΥΚΑ ΜΑΡΙΑ-ΟΙΚΟΝΟΜΟΥ ΠΑΝΑΓΙΩΤΑ**

[**maria-fouka@hotmail.gr**](mailto:maria-fouka@hotmail.gr)

**oipage04@gmail.com**